KLASA: 550-01/24-01/03

URBROJ: 2140-01-24-04

Krapina, 06. ožujka 2024.

Na temelju članka 289. Zakona o socijalnoj skrbi (Narodne novine broj 18/22, 46/22, 119/22, 71/23 i 156/23) i članka 17. Statuta Krapinsko-zagorske županije (Službeni glasnik Krapinsko-zagorske županije, broj 13/01, 5/06, 14/09, 11/13, 13/18, 5/20, 10/21 i 15/21- pročišćeni tekst) Županijska skupština Krapinsko-zagorske županije na16. sjednici, održanoj 6. ožujka 2024. godine donosi

O D L U K U

o izmjenama Odluke o uvjetima i postupku ostvarivanja prava

iz programa socijalne skrbi

Članak 1.

U Odluci o uvjetima i postupku ostvarivanja prava iz programa socijalne skrbi („Službeni glasnik Krapinsko-zagorske županije“, broj 38/22) članak 8. stavak 2. mijenja se i glasi:

„Visina jednokratne pomoći po novorođenom djetetu iz stavka 1. iznosi:

- za treće novorođeno dijete 135,00 (stotridesetpet) EUR-a,

- za četvrto novorođeno dijete 270,00 (dvijestosedamdeset) EUR-a,

- za peto i šesto novorođeno dijete 400,00 (četiristo) EUR-a,

- za sedmo, osmo i deveto novorođeno dijete 535,00 (petstotridesetpet) EUR-a,

- deseto i svako daljnje novorođeno dijete 665,00 (šestošezdesetpet) EUR-a.“

Članak 2.

Članak 9. mijenja se i glasi:

„Iznimno od članka 8. ove Odluke, jednokratna novčana pomoć može se odobriti roditelju prvog djeteta rođenog prvog dana u kalendarskoj godini odnosno roditelju novorođenog djeteta rođenog prvog dana u kalendarskoj godini u zdravstvenoj ustanovi na području Krapinsko-zagorske županije i to:

1. prvoj rodilji 1. siječnja - za prvo dijete 400,00 (četiristo) EUR-a,

* za drugo dijete 535,00 (petstotridesetpet) EUR-a
* za treće i svako daljnje dijete 665,00

(šestošezdesetpet) EUR-a.

1. ostalim rodiljama 1. siječnja - za prvo dijete 200,00 (dvijesto) EUR-a,

* za drugo dijete 270,00 (dvijestosedamdeset)

EUR-a,

* za treće i svako daljnje dijete 335,00

(tristotridesetpet) EUR-a.“

Članak 3.

Članak 10. mijenja se i glasi:

„Jednokratnu novčanu pomoć za višestruki porod ostvaruje roditelj, u slučaju:

- rođenja blizanaca u iznosu od 400,00 (četiristo) EUR-a,

- rođenja trojki u iznosu od 800,00 (osamsto) EUR-a,

- rođenja četvorki u iznosu od 1.195,00 (tisućustodevedesetpet) EUR-a,

- rođenja petorki i više u iznosu od 1.595,00 (tisućupetstodevedesetpet) EUR-a.“

Članak 4.

Članak 12. stavak 2. mijenja se i glasi:

„Visina pomoći iz stavka 1. ovog članka utvrđuje se u iznosu od 270,00 (dvijestosedamdeset) EUR-a.“

Članak 5.

Članak 15. stavak 2. mijenja se i glasi:

„Uvjet prihoda ispunjava podnositelj zahtjeva ukoliko mu je prosječni mjesečni prihod ostvaren u posljednja tri mjeseca prije podnošenja zahtjeva manji od:

- za samca 200,00 (dvijesto) EUR-a,

- za obitelj 135,00 (stotridesetpet) EUR-a po članu.“

Članak 6.

Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

PREDSJEDNIK

ŽUPANIJSKE SKUPŠTINE

Zlatko Šorša

DOSTAVITI:

1. Upravni odjel za zdravstvo, socijalnu politiku,

branitelje, civilno društvo i mlade,

1. Upravni odjel za financije i proračun,
2. Službenik glasnik, za objavu,
3. Za Zbirku isprava,
4. Pismohrana.